《荆溪张处士挽词》
明代·潘希曾

斯文托同郡，侧闻长者风。结屋荆溪上，读书白云中。

至孝出天荆，哀感神明通。折梅供灵几，花发实作丛。

况复群行懿，乡闾仰遗踪。义方笃庭训，桂子奋时庸。

尚忆十载前，尊酒亲德容。胡为一转盻，宿草迷堂封。

我歌薤露词，溅泪挥秋空。

作者简介：潘希曾，浙江金华人。弘治十五年（1502）进士，改庶吉士，授兵科给事中，因灾异奏陈八事，指斥近幸。出核湖广、贵州军储还，不赂刘瑾，刘瑾大怒，矫诏廷杖除名。刘瑾伏诛，起迁吏科右给事中。嘉靖中历太仆卿，伏阙争大礼。以右佥都御史巡抚南赣，迁工部右侍郎总理河道，筑长堤四十余里，期年而成。历兵部左右侍郎。嘉靖十一年（1532）五月初四日卒于官，年五十七。赠兵部尚书。有《竹简集》及《奏议》传世。